### Sagsfremstilling

Orientering fra udvalgsformanden:

Orientering fra øvrige medlemmer:

* Møde med Sønderjyske Vandløb den 5. februar 2024
* Møde mellem Teknik- og Miljøudvalget og Landbrugsorganisationernes konsulenter forud for udvalgsmødet

Orientering fra forvaltningen:

Lasse Bruun - Ditte Winther 2024
I forlængelse af sidste års dialogmøde om autocamperturismen samt optællingen af autocampere i højsæsonen vil forvaltningen iværksætte en række prøvehandlinger i løbet af dette års højsæson. Gennem prøvehandlingerne indsamles viden og læring om forskellige tiltags konkrete effekt.

Kurt Kjeldsen koncentreres om de geografiske steder på fastlandet og på Rømø, hvor der sidste år blev målt flest autocampere. Prøvehandlingerne skal identificeres og sættes i værk i samarbejde med relevante aktører og interessenter, fx interesseorgansationer, Rømø-Tønder Turistforening, lokalråd, lokale erhvervsdrivende, øvrige myndigheder, Teknik- og Miljøudvalget.

Derfor afholdes en workshop d. 22. februar 2024, hvor deltagerne sammen drøfter og konkretiserer relevante indsatser på de enkelte lokationer. Forud for workshoppen gennemføres en besigtigelsestur på de enkelte lokationer for at udarbejde faktaark til brug for workshoppen. Faktaarkene skal beskrive lokationernes nærmere karakteristika, herunder ejerforhold, planforhold, fysiske forhold, nærliggende seværdigheder og faciliteter mv. Det er forventningen, at de tilrettelagte prøvehandlinger kan præsenteres for Teknik- og Miljøudvalget i april 2024.

Jon Olesen 2024.

I årshjulet er den 18.april 2024 reserveret til Tønder Kommunes landdistriktskonference - et møde afholdt af Klima-, Vækst- og Udviklingsudvalget og Teknik- og Miljøudvalget. Alle 28 lokalråd inviteres med det formål at videregive ny viden på landdistriktsområdet, samt motivere til udviklingsprojekter i lokalområderne. Mens efterårets dialogmøde har et orienterende format, er landdistriktskonferencen mere tænkt til inspiration og formidling via workshops og videndeling.

Foreløbigt har forvaltningen udarbejdet følgende skabelon for dagen:
16.30-17.00 tjek ind og kaffe
17.00-19.00 workshops og informationsstande om bl.a. multietniske landsbyer, lokale klimaprojekter og ungepilot.
Middag
20-21 orientering fra udvalgene og opsamling fra dagen, herunder info om landsbyfornyelsesmidler, landdistriksmidler samt Bæredygtig Fremtid

Der lægges op til at der fra 17-19 arbejdes med:
- Lokale indsatser i forbindelse med Klimahandleplanen, herunder et projekt om "grønne klimahandleplaner", der er delvis finansieret af Statens landdistriktspulje.
- Multietniske landsbyer hvor det kommunale projekt netop er afrapporteret.
- Ungepilotens arbejde - eftersom der i flere af kommunens landsbyer er et ønske om at lave tiltag målrettet unge.

Udvalget opfordres til at komme med input til mulige eksterne oplægsholdere, relevante orienteringspunkter og kommentere på det foreløbige program.

Orientering om lokalplaner.

Der er vedlagt en liste over de lokalplaner, der for nuværende er igang/er kendskab til.

Det er lokalplaner, der har været spurgt ind til som en helt generel opstart, men også lokalplaner, der er igangsat og har været i høring.

Årshjul

Årshjulet er et dynamisk styringsværktøj, der giver Teknik- og Miljøudvalget et løbende, samlet overblik over udvalgets aktiviteter, der ligger ud over de faste udvalgsmøder.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning.